== Biografi ==
[[Fil:Plön Schloss 1595.jpg|thumb|left|[[Plön Slot|Slottet i Plön]] i 1595.]]
Joachim Ernst blev født den [[29. august]] [[1595]] i [[Sønderborg]] som attende barn og tiende søn af Hertug [[Hans den Yngre]] af [[Slesvig-Holsten-Sønderborg]] i hans andet ægteskab med [[Agnes Hedvig af Anhalt]].{{sfn|Jørgensen|1891|p=491}} Hans den Yngre var en yngre søn af Kong [[Christian 3.]], der i 1564 ved arvedelingen efter faderens død havde fået tildelt nogle mindre dele af [[hertugdømmerne]] [[Hertugdømmet Slesvig|Slesvig]] og [[Hertugdømmet Holsten|Holsten]]: [[Als]], [[Sundeved]], [[Ærø]] og [[Plön]]. [[Stænder]]ne nægtede imidlertid at hylde og anerkende hertug Hans som regerende hertug på linje med sin bror [[Frederik 2.]] og onkler [[Hans den Ældre]] og [[Adolf af Slesvig-Holsten-Gottorp|Adolf]]. Hans den Yngre havde dermed ikke andel i hertugdømmernes fælles regering og blev derfor betegnet som [[afdelt hertug]].
Titler Samfund Historie